 **Den norske kirke**

**Indre Østfold kirkelige fellesråd**

**REFERAT FRA MØTE I INDRE ØSTFOLD KIRKELIGE FELLESRÅD**

**Tid:**  **04.09.2025 kl 18.30.**

**Sted: Indre Østfold kirkekontor, Askim**

**Til stede:** Bjørn Solberg (leder/Eidsberg), Jan Mathisen(nestleder/Hobøl), Iver Ludvig Langseth (Spydeberg), Arne Lein (Askim), Bjørnar Grønbech (kommunal repr.), prost Kjartan Bergslid.

Fra administrasjonen: kirkeverge Anne-Grethe Larsen.

 Forfall: Tormod Karlsen (Trøgstad). Vararepresentant Ellen Løchen Børresen hadde også forfall.

**Saksliste**

**Sak 34/25** **Godkjenning av innkalling og saksliste.**

**Vedtak:** Innkalling og saksliste godkjennes.

**Sak 35/25** **Godkjenning av protokoll fra forrige møte, 16.06.2025  
Vedtak:**Protokollen godkjennes med den endring i sak 28/25 som ble gjort i møtet om at vedtaket innebar overføring fra drift til investering vedr ny teppeløper til Heli kirke.

**Sak 36/25** **Orienteringer.**

Kirkevergen:   
Arbeidet med kirkekontoret går fremover. Taket skal være tett i løpet av oktober. Man er noen uker etter fremdriftsplanen, men entreprenøren regner med å være ferdig til fastsatt dato, 24.02.26.

Oppussingen av Båstad kirke går sin gang  
Vi er i gang med rislingsanlegget i Hobøl. Mye krevende byråkrati.   
Det er avdekket vedlikeholdsbehov i Askim kirke. Vanninntrengning vinduer.

Prosten:

Sommeren har gått bra. Prostevikar Svein Filtvet har gjort en god jobb.   
Opplæring i Prosessledelse. Fellesrådsområdet er deltakere med en prosess som handler om revidering av forordningstallet.   
Prosti-inndelingen i bispedømmet er under evaluering, med særlig vekt på Romeriksprostiene.  
Fagdag for de kirkefaglige medarbeiderne om CDPR 11.september  
Samling for alle MR 28.november; Mysen Menighetshus Betania.  
Jon Olav Kvamsøe Meling slutter 1.oktober. Skal begynne i vikariat i Nordre Follo.   
Svein Filtvet skal ha studiepermisjon for å studere åndelig veiledning  
Rekordmange vielser i Trøgstad.

FR-leder:

Avskjedsgudstjeneste for domprost Kåre Rune Hauge

Prosessprosjekt: Vi skal under faglig veiledning revidere gudstjenesteforordningen. Vi skal øve oss på samledelse mellom linjene.   
Vi får ikke orientere formannskapet om vår virksomhet før 7.november.

**Vedtak:** Tas til orientering. 

**Sak 37/25** **Økonomisaker**   
**a) Status pr august 2025**  Kirkevergen orienterte om foreløpig status pr 15.08.25

Ved utgangen av august: mindreforbruk på 1,8 millioner.  
Noen uforutsette hendelser fører til ikke-budsjetterte utgifter. Disse håndteres uten store problemer.

**b)Budsjett 2026** Rådet inviteres til enførste samtale om budsjettet for 2026, basert på status   
 august og kirkevergens orientering. Hva vil rådet prioritere hvis det blir   
 rom for økning , og hvor bør det skjæres ned hvis det blir konsekvensen av   
 tildelt budsjettramme?

**Vedtak:**   
a) Kirkevergens gjennomgang tas til etterretning  
b) Fellesrådet avventer signaler fra menighetsrådene før vi legger inn våre budsjettforslag til kommunen.

**Sak 38/25 Utestående fordring – menighetsbarnehagen i Trøgstad.**Denne saken er rådet orientert om ved flere anledninger. Bakgrunnen for saken er at et refusjonsbeløp fra NAV, som skulle gått til fellesrådet, feilaktig ble utbetalt til menighetsbarnehagen. Barnehagen og fellesrådet var i utgangspunktet enige om at dette var en feil utbetaling, men barnehagen viste til vanskelig økonomi og ba muntlig om at beløpet helt eller delvis kunne ettergis.

Fellesrådet behandlet saken i sak 28/23. Vedtaket ble at kravet overfor barnehagen ble opprettholdt, men redusert med 50% til kr 75 000.

Senere har barnehagen argumentert med at utbetalingen ikke var feil. Dette har ført til mye korrespondanse, og fellesrådet har brukt juridisk hjelp fra KA. Status i dag er at barnehagen fortsatt ikke viser vilje til å betale. Bruken av jurist fra KA har kostet ca 22 000 kr.

Kirkevergen er i tvil om det er fornuftig å bruke mer ressurser i form av tid og penger på å inndrive disse pengene, men det er opp til fellesrådet å fatte vedtak om dette.

Fellesrådet bør gjøre et vedtak om fordringen skal strykes, og dermed påføre oss et tap, eller om den skal opprettholdes. Når det er avgjort kan selve vedtaket utformes; altså om vedtaket skal inneholde noe mer enn at fordringen strykes.

**Vedtak:**

1. Indre Østfold kirkelige fellesråd (IØKF) ser seg ikke tjent med å forfølge tvisten med Trøgstad menighetsbarnehage om det utestående beløpet. Utestående fordring - kr. 75000 - anses dermed som tapt og avskrives i regnskapet.
2. IØKF ber kirkevergen ta kontakt med Trøgstad menighetsråd for å se på styringsstrukturen til Trøgstad menighetsbarnehage.

**Sak 39/25: Eventuelt**Arne Lein orienterte om driften av Kirkekroa Askim. Kroa har hatt forlenget åpningstid sommeren 2025. Det normale er 35-50 besøkende hver dag. Det har vært noe utskifting i korpset av frivillige. Nyrekrutteringen har gått bra. Det forhandles med Normisjon Askim om noe oppussing og utskifting av utstyr.

Askim 07.09.25

For fellesrådet;

Bjørn Solberg (sign.) Anne-Grethe Larsen

Leder i IØKF Kirkeverge i IØKF